**Olli Salo** (s. 21. toukokuuta 1983 Hämeenlinna) on suomalainen jääkiekkovalmentaja, joka toimii SM-liigajoukkue KooKoon päävalmentajana. Hänellä on pelaajataustaa Suomi-sarjasta.

Ura
---

Salo aloitti jääkiekkoilun Hämeenlinnan Pallokerhossa. Tultuaan yli-ikäiseksi A-nuorissa hän siirtyi kaudeksi 2004–2005 Suomi-sarjajoukkue Heinolan Kiekkoon, jossa Salo voitti kauden päätteeksi Mestis-hopeaa. Kaudella 2005–2006 hän pelasi vain kahdeksan ottelua ja lopetti tähän pelaajauransa. HeKi voitti kauden päätteeksi Suomi-sarjan mestaruuden ja nousi Mestikseen.

Salo aloitti HPK:n A-nuorten päävalmentajana kaudella 2011–2012, joka päättyi A-nuorten SM-pronssiin. Kaudella 2012–2013 hän johdatti joukkueen sekä runkosarjan voittoon että A-nuorten Suomenmestaruuteen. Kaudella 2013–2014 HPK pelasi myös Junior Club World Cupissa, joka päättyi hopeaan. Kaudella 2014–2015 Salo johdatti HPK:n A-nuoret SM-hopeaan. Toukokuussa 2015 hän aloitti joukkueen päävalmentajan tehtävien ohella myös HPK:n kehityspäällikkönä. Kesken kauden 2015–2016, tammikuun 2016 lopulla Salo palkattiin loppukaudeksi HPK:n SM-liigajoukkueen päävalmentajaksi erotetun Pasi Arvosen tilalle.

Kaudeksi 2016–2017 Salo nimettiin Tampereen Ilveksen apuvalmentajaksi Karri Kiven johtamaan valmennustiimiin.

Huhtikuussa 2021 Salo solmi 2+1 vuotisen sopimuksen Kouvolan KooKoon kanssa.

KooKoon päävalmentaja pestin päätyttyä Olli Salo siirtyy Suomen Jääkiekkoliiton palvelukseen. Salo aloittaa Jääkiekkoliiton valmennuksen ja huippu-urheilun johtajana Toukokuussa 2024.

Muuta
-----

Salon pikkuveli Valtteri on entinen alempien sarjojen jääkiekkomaalivahti, joka toimii nykyään HPK:n B-nuorten maalivahti- ja fysiikkavalmentajana. Olli Salon isoisä Lenni Lainesalo pelasi jääkiekon MM-kisoissa Suomen maajoukkueessa ja voitti SM-sarjassa HPK:ssa hopeaa sekä pronssia.

Pelaajatilastot
---------------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | HeKi | Suomi-sarja | 36 | 12 | 17 | 29 | 16 | 4 | 0 | 3 | 3 | 0 |
| 2005–2006 | HeKi | Suomi-sarja | 8 | 0 | 2 | 2 | 0 | – | – | – | – | – |
| 2 kautta | yhteensä | Suomi-sarja | 44 | 12 | 19 | 31 | 16 | 4 | 0 | 3 | 3 | 0 |

Lähteet
-------

* Eliteprospects.com - Olli Salo
* Olli Salo *Elite Prospects*. Everysport Media Group AB.  (englanniksi)
* Isoisä Lenni Lainesalo

### Viitteet

1. 1 2  Eliteprospects.com - Olli Salo (englanniksi)
2. ↑  HPK:n junioriyhteistyö tiivistyy – Olli Salosta kehityspäällikkö  13.4.2015. Hämeenlinnan Pallokerho. Viitattu 28.1.2016.
3. ↑  Arvoselle ja Viitakoskelle kenkää - Olli Salo on HPK:n uusi päävalmentaja  28.1.2016. Jatkoaika.com. Viitattu 28.1.2016.
4. ↑  Kiven valmennustiimi täydentyi - Salo HPK:sta Ilvekseen  30.3.2016. Jatkoaika.com. Viitattu 30.3.2016.
5. ↑  Olli Salo KooKoon uudeksi päävalmentajaksi *kookoo.fi*.  29.4.2021.  Arkistoitu 2.5.2021. Viitattu 2.5.2021.
6. ↑  Yhteystiedot - HPK-Juniorijääkiekko ry. (Arkistoitu – Internet Archive)


|  |  |  |
| --- | --- | --- |
| Edeltäjä:**Pasi Arvonen** | **Hämeenlinnan Pallokerhon päävalmentaja**2016 | Seuraaja:**Antti Pennanen** |

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa